text: Mánadagin 8. mars byrjaði útivikan hjá okkum. Veðurforsøgnirnar vóru ikki av teimum allar bestu, men vit valdu ikki at lurta. Rætt gjørdu vit, tí veðurgudarnir ætlaðu ikki at lata klókfólkið ráða yvir sær. Sólin skein oman og niðan tað mesta av tíðini.
text: #000000
text: Nógvar vóru ætlaninar, men onkunstaðni skuldu vit byrja. Á hesum sinni byrjaðu vit við at byggja Teepee smáttu. Nógvar hendur vóru uppi í at byggja smáttu, og gott var tað, tí smáttan varð bygd uppá hálvan annan dag. Meðan nøkur bygdu smáttu, byrjaðu onnur at seta alt millum himmal og jørð niður. Har vóru blómur, ertrar, gras, karsi og mangt annað. Grasið varð sett niður í nylon sokkar, og soleiðis fingu vit fleiri Grakaris Grashøvd hangandi í garðinum hjá okkum.
text: #000001
text: Týsdagin høvdu veðurfrøðingarnir lova okkum glopra regn, so vit gjørdu øll av at taka regnklæðir og gummistilvar við. Men vit vórðu snítt, hetta skuldi ikki taka enda á okkara ætlan, so vit drógu slanguna út og gjørdu okkara egna hyljar.
text: #000002
text: Mikudagin vóru vit til jarðarferð niðri á sand. Ein deyður nósi var skolaður upp, og vit hildu tað verða synd at hann skuldi liggja soleiðis, saman við tara og skrelli, sum annars skolar upp. Eini tríggir gravarar arbeiddu í útvið ein tíma, at grava eitt nóg stórt hol til nósan, og tá sandurin var komin omaná aftur, pyntaðu børnini grøvina saman. Har vóru goggur av øllum hugsandi slag, lagdar omaná. Tá grøvin var pyntað, segði eitt av børnunum nøkur orð, áðrenn vit sungu fyrsta ørindi av Góða mamma eg vil sova, og lýstu frið yvir minninum um nósan. Ávegis niðanaftur helt onkur fyri, at allarhelst liggur ein kópamamma úti á vágni og grætur og bíðar.
text: #000003
text: Hósadag hava vit fast báldag, og veðurgudarnir smíltust til okkara við góðum veðri; sólin skein oman og niðan. Ikki tók tað leingi áðrenn angurin av pannukøkum fylti grannalagið, og fólk flokkaðust í garðinum. Ein deilig løta.
text: #000004
text: Fleiri dagar eftir miðmála hava vit havt dans uttan fyri, við dansispølum, einstaklinga dansi og pardansi. Góð undirtøka, og børnini flentu hjartaliga, tá tey vaksnu skuldu læru tey nýggjar dansir, og ein av teimum vaksnu endaði á gumpinum.
text: #000005
text: Børn og vaksin hava notið útivikuna, vit hava spælt, bygt, dansa, sett niður og notið góða veðrið.
text: #000006
text: Børnini vóru á útferð í Sørvági
text: #000007
text: Í gjár ruddaðu børnini sandin í Miðvági
text: #000008
text: so eru jólaverkstaðir aftur á skránni í Smilikulluni
text: #000009
text: á Tormansbakka 13370 Miðvágur+298 79 4460smilikullan@vaga.fo
text: #000010